b'\n_START_ARTICLE_\nFrancesc Pi i Arsuaga\n_START_SECTION_\nBiografia\n_START_PARAGRAPH_\nDe jove va escriure drames en castell\xc3\xa0 i va col\xc2\xb7laborar amb el seu pare en la Historia de Espa\xc3\xb1a en el Siglo XIX (1902), sobre el Sexenni Democr\xc3\xa0tic, i va col\xc2\xb7laborar a la Revista Blanca._NEWLINE_A la mort del seu pare el va succeir com a cap del Partit Republic\xc3\xa0 Democr\xc3\xa0tic Federal i gr\xc3\xa0cies a les seves bones relacions amb els cercles republicans i obreristes de Barcelona fou elegit diputat per Sabadell a les eleccions generals espanyoles de 1903 i 1905. A les eleccions generals espanyoles de 1907 va donar suport la Solidaritat Catalana i en fou elegit diputat per Sabadell. A les eleccions generals espanyoles de 1910, per\xc3\xb2, fou elegit diputat per Madrid i nomenat secretari quart del Congr\xc3\xa9s dels Diputats. Va morir dos anys despr\xc3\xa9s i el seu esc\xc3\xb3 fou ocupat per Roberto Castrovido Sanz.'